На основи члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за софинансованє програмох и проєктох у обласци основного и штреднього образованя и воспитаня у Автономней Покраїни Войводини («Службени новини АПВ», число 29/15), а у вязи зоз Покраїнску скупштинску одлуку о буджету Автономней Покраїни Войводини за 2015. рок («Службени новини АПВ», число 53/14 и 54/14 – випр.), Покраїнски секретарият за образованє, предписаня, управу и национални меншини – национални заєднїци розписує

|  |  |
| --- | --- |
| Description: Description: grb.TIF | Република СербияАвтономна Покраїна Войводина**Покраїнски секретарият за образованє, предписаня,управу и национални меншини – национални заєднїци**Булевар Михайла Пупина 16, 21000 Нови СадТел.: +381 21 487 44 39 Факс: +381 21 456 986  |
|  | Число: 128-451-1094/2015-01 | Датум: 29.04.2015. |

**КОНКУРС**

 **ЗА СОФИНАНСОВАНЄ ПРОГРАМОХ И ПРОЄКТОХ У ОБЛАСЦИ ОСНОВНОГО И ШТРЕДНЬОГО ОБРАЗОВАНЯ У АП ВОЙВОДИНИ ЗА 2015. РОК**

Покраїнски секретарият за образованє, предписаня, управу и национални меншини – национални заєднїци, у складзе зоз Финансийним планом и финансийнима можлївосцами у буджетним 2015. року, будзе софинансовац програми и проєкти у обласци основного и штреднього образованя на териториї АП Войводини у суми **15.729.000,00 динари.**

Финансийни обовязки ше будзе реализовац у складзе зоз ликвиднима можлївосцами буджету АП Войводини за 2015. рок.

**РОЗПОДЗЕЛЬОВАНЄ СРЕДСТВОХ**

**А) Установи основного и штреднього образованя и Реґионални центри за професийни розвой занятих у образованю**

1. за програми и проєкти основного образованя – **5.944.000,00 динари,**
2. за програми и проєкти штреднього образованя – **4.275.000,00 динари.**

*Наведзени средства наменєни за:*

* осучасньованє обовязней, виборней и факултативней наставней роботи, дзвиганє квалитету образовно – воспитного процесу, уводзенє иновацийох и елементох других наставних системох (програмована, тимска, проблемска, проєктна, еґземпларна, диференцована, обрацена учальня и др.), виробок наставних средствох и др.,
* просвитне сотруднїцтво (медзиреґионалне и медзинародне сотруднїцтво),
* пестованє мултикултуралносци/интеркултуралносци и традициї, мацеринского язика припаднїкох националних меншинох – националних заєднїцох,
* очуванє животного штредку,
* безпечносц школярох,
* инклузивне образованє,
* розвой талантох,
* фахову праксу, розвой практичних и животних схопносцох,
* змаганя школярох хтори нє у орґанизациї Министерства просвити, науки и технолоґийного розвою (медзиреґионални, медзинародни....),
* едукативни кампи и стретнуца школярох,
* означованє значних ювилейних рочнїцох иснованя,
* усовершованє наставного кадру (за нєрозвити и окреме нєрозвити єдинки локалней самоуправи спрам Уредби о утвердзованю єдинственей лїстини розвитосци реґионох и єдинкох локалних самоуправох за 2014. рок («Сл. глашнїк РС», число 104/2014)),
* промоцию и информованє (друкованє билтенох, часописох, публикацийох, як и друкованє моноґрафийох з нагоди означованя значних ювилейох, тематични наградни конкурси, вистави и др.).

Право участвовац на Конкурсу маю установи основного и штреднього образованя на териториї АП Войводини, чий снователь Република Сербия, автономна покраїна або єдинка локалней самоуправи и Реґионални центри за професийни розвой занятих у образованю зоз шедзиском на териториї АП Войводини.

**Б) Здруженя**

1. за програми и проєкти на уровню основного образованя – **2.850.000,00 динари,**
2. за програми и проєкти на уровню штреднього образованя – **2.660.000,00 динари.**

*Наведзени средства наменєни за:*

* осучасньованє обовязней, виборней и факултативней наставней роботи и дзвиганє квалитету образовно-воспитного процесу (звонканаставни активносци, предлужене пребуванє), уводзенє иновацийох,
* просвитне сотруднїцтво (медзиреґионалне и медзинародне сотруднїцтво...),
* пестованє мултикултуралносци/интеркултуралносци и традициї, мацеринского язика припаднїкох националних меншинох – националних заєднїцох,
* очуванє животного штредку,
* безпечносц школярох,
* инклузивне образованє,
* розвой талантох,
* фахову праксу, розвой практичних и животних схопносцох,
* змаганя школярох хтори нє у орґанизациї Министерства просвити, науки и технолоґийного розвою (чийо иницияторе здруженя, медзиреґионални и медзинародни),
* едукативни кампи и стретнуца школярох,
* усовершованє наставного кадру – орґанизованє фахових сходох и семинарох (у складзе зоз чл. 8. и 16. Правилнїка о стаємним фаховим усовершованю и здобуваню званя наставнїка, воспитача и фахових сотруднїкох («Сл. глашнїк РС», число 85/2013)),
* промоцию и информованє (друкованє билтенох, часописох, публикацийох, тематични наградни конкурси, вистави и др.).

 Право участвовац на Конкурсу маю здруженя зоз шедзиском на териториї АП Войводини хтори як єден з цильох здружованя зоз статутом предвидзели активносци у обласци образованя.

**ЗАЄДНЇЦКИ УСЛОВИЯ КОНКУРСА:**

 I *Розподзельованє средствох ше окончує на основи шлїдуюцих критериюмох:*

* же подношитель прияви зоз успихом реализовал програми односно проєкти зоз предходних рокох за финансованє односно софинансованє з буджету АП Войводини и же поднєсол програмни и финансийни звит о їх реализациї зоз доказами о наменковим и законїтим хаснованю одобрених средствох (елиминуюци критериюм),
* же зоз програму односно проєктом облапени обласци хтори наведзени у тим конкурсу (елиминуюци критериюм),
* же програму односно проєкт мож преважно реализовац под час чечуцого буджетного року (елиминуюци критериюм),
* ступень розвитосци локалней самоуправи (приоритет нєрозвити и окреме нєрозвити єдинки локалней самоуправи спрам Уредби о утвердзованю єдинственей лїстини розвитосци реґионох и єдинкох локалних самоуправох за 2014. рок («Сл. глашнїк РС», число 104/2014)),
* значносц и хасновитосц програми односно проєкту за розвой основного и штреднього образованя и воспитаня у АПВ,
* облапенє хасновательох зоз програму и проєктом,
* иновативносц и ориґиналносц програми односно проєкту,
* традиционалносц манифестациї тє. активносци,
* уключеносц векшого числа партнерох на локалним, реґионалним и медзинародним уровню.

Здруженя, хтори подписнїки Протоколу о сотруднїцтве зоз Секретариятом, нє уходза до системи бодованя и їх прияви ше будзе окреме розпатрац.

 II *Подношитель прияви, ґу прияви на конкурс, треба же би приложел:*

1. фотокопию акту о упису до судского реґистру, односно фотокопию ришеня о упису до реґистру при Аґенциї за привредни реґистри за здруженя,
2. фотокопию потвердзеня о порцийним идентификацийним чишлє,

3) здруженя гражданох подноша и вивод зоз АПР зоз хторим ше доказує же подношитель прияви реґистровани за роботи у обласци образованя,

4) здруженя, хтори маю подписани Протокол о сотруднїцтве зоз Секретариятом, подноша фотокопию Протоколу.

**ОДЛУЧИВАНЄ О ВИМАГАНЬОХ И СПОСОБ АПЛИКОВАНЯ**

О додзельованю средствох хасновательом одлучує покраїнски секретар цо компетентни за роботи образованя на предкладанє Комисиї за запровадзованє конкурса, хтора розпатра вимаганя цо сцигли. Секретарият затримує право од подношителя вимаганя, по потреби, питац додатну документацию або информациї.

Прияву на конкурс ше подноши у писаней форми, на єдинственим формуларе хтори ше обявює на интернет боку Секретарияту и хтори облапя циль, активносци, хасновательох, финансийни план и отримуюцосц програми и проєкту зоз термином їх законченя.

**Єдна правна особа може поднєсц найвецей два прияви.**

Секретарият будзе софинансовац поєдинєчни програми/проєкти максимално до 80% вкупней вимаганей суми по програми/проєкту, а найвецей по суму 300.000,00 динари по програми односно проєкту.

Средства за софинансованє програмох/проєктох у обласци основного и штреднього образованя ше будзе додзельовац лєм за гевти програми/проєкти хтори ше преважно реализує у чечуцим 2015. року.

Резултати конкурса ше обявює на интернет боку Секретарияту.

**Конкурс отворени од \_30. 04. 2015. по 15. 05. 2015. рок.**

Прияви зоз потребну документацию ше подноши на адресу:

Покраїнски секретарият за образованє, предписаня, управу и национални меншини – национални заєднїци.

«Конкурс за софинансованє програмох и проєктох у обласци основного и штреднього oбразованя у АП Войводини“

Булевар Михайла Пупина 16

21000 Нови Сад

Нє будзе ше розпатрац нєблагочасни и нєподполни прияви, прияви хтори нє поднєсли овласцени особи, як анї прияви хтори нє предмет Конкурса.

Формулар питальнїка зоз прилогами мож превжац на службеней Web презентациї Покраїнского секретарияту за образованє, предписаня, управу и национални меншини – национални заєднїци: [**www.puma.vojvodina.gov.rs**](http://www.puma.vojvodina.gov.rs) **.**

ПОКРАЇНСКИ СЕКРЕТАР,

Михаль Нїлаш, с.р.